**Jonathan Clay "J. J." Redick** (s. 24. kesäkuuta 1984 Cookeville, Tennessee) on yhdysvaltalainen koripalloilija. Hänen seurajoukkueensa kaudella 2019–2020 on New Orleans Pelicans. Hän oli yliopistouransa aikana yksi suurimmista yliopistokoripalloilun tähdistä.

Ura
---

### Nuoruus

Redick pelasi lukiokoripalloa Cave Springin koulussa. Samalla hän sai kansallista huomiota pelitaidoillaan. Redick teki kaksikymmentä pistettä ottelua kohden kahtena ensimmäisenä vuotenaan lukiossa. Ennen kolmatta vuottaan hän lupautui pelaamaan Duken yliopistossa. Viimeisenä kautenaan Cave Springissä Redick johdatti koulunsa osavaltion mestariksi.

### Duken yliopisto (2002–2006)

Vuonna 2002 hän siirtyi Duken yliopiston koripallojoukkueeseen. Redick valittiin heti ensimmäisenä vuonna McDonald’s All-American-otteluun, jossa hän voitti kolmen pisteen heittokisan. Samalla hänet valittiin turnauksen arvokkaimmaksi pelaajaksi. Kaudella 2002–2003 hän teki 15,0 pistettä ottelua kohden, joka oli yliopiston historian neljänneksi paras noteeraus ensimmäisen vuoden opiskelijalta.

Toisena yliopistokautena Redick oli joukkueensa paras pisteissä, kolmen pisteen heitoissa sekä vapaaheittoprosenteissa. Hän voitti myös ACC:n pistekuninkuuden. Duke pääsi mukaan NCAA:n lopputurnaukseen, jossa se pääsi neljän parhaan joukkoon. Välierissä joukkue hävisi Connecticutin yliopistolle. Redick teki ottelussa viisitoista pistettä.

Kaudella 2004–2005 Redick valittiin ACC:n vuoden pelaajaksi, kun hän voitti sarjan pistekuninkuuden.

Viimeisellä yliopistokaudellaan hän rikkoi koulunsa piste-ennätyksen ja pussitti samalla uransa piste-ennätyksen: 41 pistettä.

### NBA (2006–)

Hänen pientä kokoaan ja huonoa puolustusta pidettiin ongelmana, joka saattaisi vaikuttaa pelaamiseen NBA:ssa. Redick osallistui vuoden 2006 NBA:n varaustilaisuuteen, jossa Orlando Magic varasi hänet numerolla 11. Kaudella 2006–2007 hän teki NBA:ssa keskimäärin 6,0 pistettä kolmen pisteen onnistumisprosentin ollessa 38,8.

Kaudella 2008–2009 Magic selviytyi NBA:n finaaliin, jossa se kuitenkin hävisi Los Angeles Lakersille. Redick edusti Magiciä helmikuuhun 2013 asti, jolloin siirtyi kauden 2012–2013 siirtotakarajapäivänä Milwaukee Bucksiin. Bucksiin siirtyivät pelaajakaupassa hänen lisäkseen Gustavo Ayon ja Ish Smith, kun Magic sai vaihdossa Tobias Harrisin, Doron Lambin ja Beno Udrihin. Saman vuoden heinäkuussa Redick siirtyi Los Angeles Clippersiin kolmen seuran välisessä pelaajakaupassa. Clippers sai Redickin lisäksi Jared Dudleyn Phoenix Sunsista, Suns Eric Bledsoen ja Caron Butlerin Clippersistä ja Bucks toisen kierroksen varausvuorot sekä Bucksilta että Clippersiltä.

Pelattuaan neljä kautta Los Angeles Clippersissä Redick siirtyi Philadelphia 76ersiin kesällä 2017.

Lähteet
-------

1. 1 2  J.J. Redick Basketball-Reference.com. Viitattu 22.2.2013. (englanniksi)
2. ↑  Mahoney, Brian: NBA finals not like NCAA days for Redick, Morrison *Yahoo Sports*.  9.6.2009.  Arkistoitu 1.5.2014. Viitattu 20.4.2014. (englanniksi)
3. 1 2  J.J. Redick Duke. Viitattu 2.7.2009. (englanniksi)
4. 1 2  JJ's Journey www.redicklive.com.  Arkistoitu 22.6.2009. Viitattu 2.7.2009. (englanniksi)
5. 1 2 3 4  J.J. Redick NBA Draft. Viitattu 2.7.2009. (englanniksi)
6. ↑  Connecticut- Duke  3.4.2004. Sports Illustrated.  Arkistoitu 10.11.2012. Viitattu 26.7.2010. (englanniksi)
7. ↑  Redick sets Duke career scoring mark in win over Miami  19.2.2006. ESPN. Viitattu 2.7.2009. (englanniksi)
8. ↑  J.J. Redick NBA Draft Scouting Report  3.3.2006. DraftExpress. Viitattu 2.7.2009. (englanniksi)
9. ↑  Magic prove no match as Kobe, Lakers claim 15th NBA crown  14.6.2009. ESPN. Viitattu 22.2.2013. (englanniksi)
10. ↑  J.J. Redick traded to Bucks  21.2.2013. ESPN. Viitattu 22.2.2013. (englanniksi)
11. ↑  Turner, Broderick: Clippers trade Eric Bledsoe and Caron Butler, acquire J.J. Redick and Jared Dudley in three-team deal  2.7.2013. Los Angeles Times. Viitattu 4.1.2014. (englanniksi)
12. ↑  Sixers Sign Veterans JJ Redick And Amir Johnson  8.7.2017. NBA. Viitattu 15.12.2017. (englanniksi)

Aiheesta muualla
----------------

* Virallinen kotisivu (Arkistoitu – Internet Archive)
* NBA:n pelaajaprofiili
* ESPN

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |